text: কুমিল্লা শিক্ষা বোর্ডে বঙ্গবন্ধুর ম্যুরাল উদ্বোধন
  কুমিল্লা শিক্ষাবোর্ডে উদ্বোধন হলো জাতির জনক বঙ্গবন্ধু শেখ মুজিবুর রহমানের দৃষ্টিনন্দন ম্যুরাল। জন্মশতবার্ষিকীর দিন ১৭ মার্চ সকালে কুমিল্লা মাধ্যমিক ও উচ্চমাধ্যমিক শিক্ষাবোর্ড প্রাঙ্গণে বঙ্গবন্ধুর ম্যুরালের উদ্বোধন করেন প্রতিষ্ঠানের চেয়ারম্যান প্রফেসর মোহাম্মদ আবদুস সালাম। এ সময়ে বোর্ড সচিব নুর মোহাম্মদ, পরীক্ষা নিয়ন্ত্রক ড. মোহাম্মদ আসাদুজ্জামান, কলেজ পরিদর্শক প্রফেসর জহিরুল ইসলাম পাটোয়ারীসহ অন্যরা উপস্থিত ছিলেন।
  এরপর বঙ্গবন্ধুর আত্মার শান্তি ও মাগফিরাত কামনা করে মোনাজাত করা হয়। ম্যুরাল উদ্বোধন শেষে বোর্ড চেয়ারম্যান প্রফেসর মোহাম্মদ আবদুস সালাম বলেন, জাতির জনকের স্বপ্ন ছিল সোনার বাংলাদেশ গড়ার। বঙ্গবন্ধুর সেই স্বপ্ন বাস্তবায়ন করতে আমাদের প্রধানমন্ত্রী শেখ হাসিনার হাতকে শক্তিশালী করতে হবে। আমরা তা বাস্তবায়নে ভূমিকা রাখতে হবে। এর আগে বঙ্গবন্ধু শেখ মুজিবুর রহমানের জন্মশতবার্ষিকী ও জাতীয় শিশু দিবস উপলক্ষে নবনির্মিত ম্যুরালে পুষ্পস্তবক অর্পণ করেন। ম্যুরালটি তৈরি করতে ১৩ লাখ টাকা ব্যয় হয়েছে। সংবাদ বিজ্ঞপ্তি।